अब यतिखेर महालेखासामु नेपालको संविधान र लेखापरीक्षण कानुन अनुकूलको प्रभावकारिताका मान्यता तथा इन्टोसाई र एशोसाईका अन्तर्राष्ट्रिय स्तरका सम्मेलन, सेमिनार तथा गोष्ठीमा उच्च तहबाट भाग लिँदा दर्शाइएका प्रतिबद्धताको कार्यान्वयन पक्षमा यक्षप्रश्न खडा भएको छ । विशेषत लेखापरीक्षण प्रक्रिया, जोखिममा आधारित लेखापरीक्षण, विषयगत प्रतिवेदन एवं गुणस्तरीय आश्वस्तताबारे दातृ संस्थाहरूको सहयोगमा पटक–पटक जारी गरिएका दर्जनौं अन्तर्राष्ट्रिय स्तरका लेखापरीक्षण निर्देशिका तथा मापदण्डहरूको यथार्थ कार्यान्वयनको अवस्थाको अनुभूति कसरी हुने हो ।
